
	BIRŠTONO SAVIVALDYBĖS  TARYBA

	


SPRENDIMAS
[bookmark: Text19]DĖL BIRŠTONO SAVIVALDYBĖS SMULKIOJO IR VIDUTINIO VERSLO RĖMIMO FONDO NUOSTATŲ PATVIRTINIMO

[bookmark: Text20]2021 m. kovo 26 d. Nr. TSE-60 
Birštonas


9

	Vadovaudamasi Lietuvos Respublikos vietos savivaldos įstatymo 6 straipsnio 38 punktu, 18 straipsnio 1 dalimi, Lietuvos Respublikos smulkiojo ir vidutinio verslo plėtros įstatymo 5 straipsnio 1 dalimi, 6 straipsnio 2 punktu, 7 straipsniu, Birštono savivaldybės 2021–2023  metų strateginiu veiklos planu, patvirtintu Birštono savivaldybės tarybos 2021 m. vasario 12 d. sprendimu Nr. TSE-1, ir atsižvelgdama į Birštono savivaldybės smulkiojo ir vidutinio verslo rėmimo komisijos 2021 m. kovo 10 d. protokolą Nr. (21.2)-VP-001, Birštono savivaldybės taryba  n u s p r e n d ž i a: 
	1. Patvirtinti Birštono savivaldybės smulkiojo ir vidutinio verslo rėmimo fondo nuostatus (pridedama).
	2. Pripažinti netekusiu galios Birštono savivaldybės tarybos 2015 m. vasario 20 d. sprendimą Nr. TS-27 „Dėl Birštono savivaldybės smulkiojo ir vidutinio verslo rėmimo fondo nuostatų patvirtinimo“.
	3. Šį sprendimą paskelbti Teisės aktų registre.
    Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

	
	Savivaldybės merė
	                            Nijolė Dirginčienė












	

	PATVIRTINTA
Birštono savivaldybės tarybos
2021 m. kovo 26 d.
sprendimu Nr. TSE-60



BIRŠTONO SAVIVALDYBĖS SMULKIOJO IR VIDUTINIO VERSLO RĖMIMO FONDO NUOSTATAI

I. BENDROSIOS NUOSTATOS

1. Birštono savivaldybės smulkiojo ir vidutinio verslo rėmimo fondas (toliau – Fondas) skirtas finansinei paramai teikti smulkaus ir vidutinio verslo subjektams (toliau – SVV subjektas),  atitinkantiems šių nuostatų reikalavimus. 
2. Fondo steigėjas – Birštono savivaldybės taryba (toliau – Taryba).
3. Fondo tikslai:
3.1. teikti finansinę paramą SVV subjektams, siekiant sudaryti sąlygas smulkiojo ir vidutinio verslo plėtrai ir verslumo skatinimui Birštono savivaldybėje;
3.2. teikti finansinę paramą SVV subjektams, patyrusiems finansinius sunkumus dėl ekonominės veiklos ribojimo pandemijos, karantino Lietuvos Respublikos teritorijoje laikotarpiu.
4. Fondo lėšas sudaro:
4.1. Birštono savivaldybės tarybos sprendimu skiriamos Savivaldybės biudžeto lėšos;
4.2. Lietuvos Respublikos Vyriausybės skiriamos lėšos smulkiam ir vidutiniam verslui remti savivaldybėje;
4.3.  kitos teisėtai gautos lėšos.
5. Fondo veikla vykdoma vadovaujantis Birštono savivaldybės smulkiojo ir vidutinio verslo rėmimo fondo  nuostatais (toliau – Nuostatai), kurie reglamentuoja teikiamos paramos tvarką ir sąlygas, ir  kitais galiojančiais teisės aktais.
6. Fondas neturi juridinio asmens teisių.
7. Fondo finansiniai metai – kalendoriniai metai.

II. FONDO ADMINISTRAVIMAS

8. Fondo lėšų valdytojas yra Birštono savivaldybės administracijos direktorius (toliau – Administracijos direktorius).
9. Fondo lėšas Administracijos direktorius įsakymu skiria (neskiria) atsižvelgdamas į Smulkiojo ir vidutinio verslo rėmimo komisijos  (toliau – Komisija) nutarimą.
10. Komisija yra kolegialus organas, sudarytas Tarybos sprendimu, priimantis sprendimus Fondo veiklos klausimais.
11. Komisijos narių skaičių nustato ir komisijos pirmininką skiria Taryba. Komisija sudaroma iš ne mažiau 5 narių: Tarybos narių ir Savivaldybės administracijos tarnautojų bei darbuotojų.
12. Komisijos darbą techniškai aptarnauja Birštono savivaldybės administracija.
13. Komisijos funkcijos:
13.1. analizuoti, vertinti pareiškėjų pateiktas paraiškas finansinei paramai gauti ir priimti sprendimus dėl finansinės paramos skyrimo;
13.2. teikti Tarybai metines Fondo veiklos ataskaitas ir siūlymus, siekiant efektyvaus Fondo lėšų panaudojimo.
14. Komisija, vertina paraiškas / projektų paraiškas, atsižvelgdama į šiuos prioritetus: 
14.1. verslo idėjos unikalumas, kuriantis vertę Birštono bendruomenei bei atitiktis Birštono savivaldybės strateginiams dokumentams;
14. 2. naujai kuriamas verslas Birštono savivaldybėje;
15. Komisija, vertindama paraiškas / projektų paraiškas, vadovaujasi šiais vertinimo kriterijais:
15.1. pareiškėjas sukuria naujas darbo vietas;
15.2. pareiškėjas numato plėtoti naujus, netradicinius verslus ar ekonominę veiklą;
15.3. pareiškėjas numato diegti inovacijas versle ar ekonominėje veikloje;
15.4. pareiškėjas ekonominę veiklą vykdo ne anksčiau nei prieš 2 metus;
15.5. pareiškėjas, asmuo  iki 29 metų amžiaus, atitinkantis Lietuvos Respublikos jaunimo politikos pagrindų įstatymo 2 straipsnio 6 punkte apibrėžtą sąvoką;
15.6. paramos kreipiasi šioms socialinėms grupėms priskiriami asmenys:
15.6.1. neįgalieji;
15.6.2. auginantys daugiau nei tris vaikus iki 18 metų; 
15.6.3. pilnametystės sulaukę našlaičiai;
15.6.4. ilgalaikiai bedarbiai (asmenys iki 25 metų, kurių nedarbo trukmė ilgesnė kaip 6 mėnesiai ir asmenys nuo 25 m., kurių nedarbo trukmė ilgesnė kaip 12 mėnesių, skaičiuojant nuo įsiregistravimo Užimtumo tarnyboje dienos). 
16. Komisijos sprendimai teisėti, jei jie buvo priimti Komisijos posėdyje (toliau – Posėdyje) dalyvaujant ne mažiau 2/3 visų komisijos narių. Sprendimai priimami paprasta dalyvaujančių narių balsų dauguma. Balsams pasiskirsčius po lygiai, lemia Komisijos pirmininko balsas.
17. Komisijos nariai naudojasi konfidencialia informacija ir privalo užtikrinti informacijos slaptumą. 
18. Komisijos narys, turįs interesų ar ryšių, susijusių su pareiškėju, nedalyvauja balsavime Viešųjų ir privačių interesų derinimo valstybinėje tarnyboje įstatymo nustatyta tvarka.
19. Posėdžiai rengiami pagal poreikį, kuriems vadovauja Komisijos pirmininkas.
20. Posėdžiai protokoluojami. Komisijos posėdžių protokolus pasirašo posėdžio pirmininkas ir sekretorius.
21. Komisijos narys turi teisę dalyvauti Posėdyje nuotoliniu būdu. Jeigu iki Posėdžio, likus vienai dienai, Komisijos narys praneša Komisijos pirmininkui apie pageidavimą dalyvauti Posėdyje nuotoliniu būdu, jam yra užtikrinama galimybė dalyvauti Posėdyje nuotoliniu būdu (vaizdo konferencijos būdu), naudojant atitinkamas technines priemones. Jeigu Komisijos narys apie pageidavimą dalyvauti posėdyje praneša likus mažiau kaip vienai dienai, Komisijos pirmininkas neprivalo sudaryti galimybių Komisijos nariui dalyvauti posėdyje nuotoliniu būdu. Komisijos narys yra asmeniškai atsakingas už tai, kad jis turėtų technines galimybes dalyvauti posėdyje nuotoliniu būdu pagal Komisijos pirmininko nurodytas technines sąlygas. Jeigu dėl techninių trukdžių nėra galimybės užtikrinti tinkamo Komisijos nario dalyvavimo posėdyje (pvz., trūkinėja ar dingsta ryšys ir pan.), tuomet savo nuomonę svarstomais klausimais, patvirtintą kvalifikuotu elektroniniu parašu, jis gali atsiųsti Komisijos pirmininkui ir komisijos posėdžio sekretoriui elektroniniu paštu.
22. Jei Komisijos narys negali tiesiogiai arba nuotoliniu būdu dalyvauti posėdyje, tuomet jis turi teisę savo nuomonę apie posėdžio metu svarstomus klausimus pareikšti kvalifikuotu elektroniniu parašu patvirtintame dokumente ir jį atsiųsti Komisijos pirmininkui ir posėdžio sekretoriui elektroniniu paštu iki posėdžio pradžios.
23. Komisijos veiklos dokumentus teisės aktų nustatyta tvarka administruoja ir saugo Birštono savivaldybės administracijos Strateginio planavimo ir investicijų skyrius (toliau – Skyrius).
24. Fondo finansinės apskaitos dokumentus teisės aktų nustatyta tvarka  administruoja Birštono savivaldybės administracijos Biudžeto ir apskaitos skyrius.

III. FONDO PARAMOS FORMOS IR DYDŽIAI

25. Finansinė parama teikiama SVV subjektams kompensuoti einamųjų metų ir praėjusių paskutiniųjų vienų kalendorinių metų išlaidas, numatytas šiuose Nuostatuose.
26. Fondo finansavimo formos ir dydžiai:
26.1. Įmonės (individualioms, mažosioms bendrijoms, uždarosioms akcinėms bendrovėms, tikrosioms ūkinėms bendrijoms ir t.t.) steigimosi išlaidų kompensavimas, kai įmonės steigėjas (-ai) yra fizinis (-iai) asmuo (-ys) – skiriama iki 100 proc. patirtų išlaidų dydžio kompensacija, bet ne daugiau kaip 150,0 Eur;
26.2. dalyvavimo Lietuvoje rengiamoje parodoje / mugėje ploto nuomos ir dalyvio mokesčio kompensavimas iki 100 proc., bet ne daugiau  kaip  100,0 Eur;
26.3. įmonės darbuotojų mokymų išlaidų dalinis kompensavimas iki 50 proc., bet ne daugiau kaip 100,0 Eur., kai sukuriama nauja darbo vieta (pareigybė). Finansavimas skiriamas ne ilgesniems kaip vieno mėnesio trukmės darbuotojo (-ų) mokymams, siekiant įgyti ir (ar) tobulinti profesines žinias ir įgūdžius;
26.4. interneto svetainės / el. parduotuvės sukūrimo ir palaikymo išlaidų dalinis kompensavimas iki 50 proc., bet ne daugiau kaip  200,0 Eur;
26.5. prekės ženklo, išradimo patentavimo procedūrų išlaidų kompensavimas iki 50 proc., bet ne daugiau kaip 100,0 Eur;
26.6. dalinis negyvenamųjų patalpų nuomos mokesčio kompensavimas SVV subjektams, nukentėjusiems nuo pandemijos, karantino skiriamas:
26.6.1. SVV subjektams, kurių ekonominė veikla dėl karantino buvo tiesiogiai arba yra draudžiama ar apribota pagal Lietuvos Respublikos Vyriausybės 2020 m. kovo 14 d. nutarimą Nr. 207 „Dėl karantino Lietuvos Respublikos teritorijoje paskelbimo“ ir patenkantiems į įmonių sąrašą; savarankiškai dirbantiems (individualių įmonių savininkams, mažųjų bendrijų, tikrųjų ūkinių bendrijų ir komanditinių ūkinių bendrijų tikriesiems nariams, asmenims, kurie verčiasi individualia veikla, įskaitant verslo liudijimus), kurių ekonominė veikla yra įtraukta į nukentėjusių nuo COVID-19 veiklų sąrašą, nebuvo išregistruota iki Lietuvos Respublikos Vyriausybės paskelbto  ir karantino dienos, nedirbantiems pagal darbo sutartį ar neturintiems darbo santykiams prilygintų teisinių santykių ir negaunantiems su darbo santykiais susijusių pajamų; juridiniams asmenims, neturintiems likviduojamos ar bankrutuojančios įmonės statuso;
26.6.2 SVV subjektas yra įregistruotas Juridinių asmenų registre (kai pareiškėjas yra įmonė) arba pradėjo vykdyti veiklą (kai pareiškėjas yra fizinis asmuo) ne vėliau kaip Lietuvos Respublikos Vyriausybės nutarimu paskelbtos pandemijos, karantino visoje Lietuvos Respublikos teritorijoje pradžios;
26.6.3. SVV subjektas nėra gavęs dalinio negyvenamųjų patalpų nuomos mokesčio kompensavimo už  kompensavimo laikotarpiu patirtas patalpų nuomos mokesčio išlaidas iš Lietuvos Respublikos valstybės biudžeto, kitų finansinių išteklių, kuriais disponuoja valstybė ir (ar) savivaldybė;
26.6.4. skiriama iki 20 proc., bet ne daugiau kaip 100,0 Eur mėnesio išlaidų dalinio negyvenamųjų patalpų nuomos mokesčio kompensacija SVV subjektui, sudariusiam su nuomotoju negyvenamųjų patalpų nuomos sutartį ekonominei veiklai vykdyti ne vėliau kaip Lietuvos Respublikos Vyriausybės nutarimu paskelbto karantino visoje Lietuvos Respublikos teritorijoje pradžios, t. y. nuo 2020 m. kovo 16 d. iki karantino Lietuvos Respublikos teritorijoje pabaigos, įskaitant karantino galiojimo pabaigos mėnesį (paraiškos teikimo metu ji turi būti galiojanti ir registruota valstybės įmonėje Registrų centre).
27. Finansinė parama – subsidija verslo idėjos projektui  įgyvendinti, sukuriant ne mažiau vieną naują darbo vietą (toliau – Projektas) teikiama SVV subjektui, kai:
27.1. subsidijos gavėjas – SVV subjektas, kurio Projektas Komisijos sprendimu pripažintas tinkamu subsidijuoti; 
27.2. Projekto įgyvendinimui skiriama iki 50 proc. projekto  vertės, bet ne daugiau kaip 1000,0 Eur. subsidija;
27.3. ne vėliau kaip per 15 (penkiolika) darbo dienų nuo Savivaldybės administracijos direktoriaus įsakymo dėl subsidijos skyrimo verslo idėjai įgyvendinti pasirašymo, SVV subjektas turi įregistruoti įmonę ar gauti individualios veiklos pažymėjimą, verslo liudijimą ar kitą ekonominės veiklos vykdymą pagrindžiantį dokumentą; subsidijos gavėjas gautą subsidiją Projekto įgyvendinimui turi panaudoti tais pačiais kalendoriniais metais;
27.4. subsidijos gavėjas negali būti gavęs finansinės paramos, finansuojamos Savivaldybės biudžeto lėšomis tais metais iš kitų Fondų, tam pačiam verslo idėjos projektui finansuoti.

IV. FONDO PARAMOS TEIKIMO SĄLYGOS

28. Fondo paramos gavėjas – SVV subjektas, juridinis ar fizinis asmuo, vykdantis ekonominę veiklą, kurios rodikliai atitinka Lietuvos Respublikos smulkiojo ir vidutinio verslo plėtros įstatymo 3  ir 4 straipsnių  nuostatas.
29. SVV subjekto įmonės registracijos vieta (taikoma juridiniams asmenims) arba deklaruota gyvenamoji vieta (taikoma fiziniams asmenims, vykdantiems veiklą pagal verslo liudijimus arba individualios veiklos vykdymo pažymas) ir plėtojamas verslas yra Birštono savivaldybės teritorijoje.
30.  Fondo parama teikiama SVV subjektui, kuris atitinka šiuos reikalavimus:
30.1. SVV subjektas turi būti įregistruotas ir veiklą vykdyti Birštono savivaldybės teritorijoje;
[bookmark: part_1723ce4b5afa4f418d99b0a036b48442]30.2. neturėti mokestinės nepriemokos Lietuvos Respublikos valstybės biudžetui arba savivaldybės biudžetui ir fondams, į kuriuos mokamus mokesčius administruoja Valstybinė mokesčių inspekcija prie Lietuvos Respublikos finansų ministerijos (toliau – Valstybinė mokesčių inspekcija) (išskyrus atvejus, kai mokesčių, delspinigių, baudų mokėjimas atidėtas Lietuvos Respublikos teisės aktų nustatyta tvarka arba dėl šių mokesčių, delspinigių, baudų vyksta mokestinis ginčas), Valstybiniam socialinio draudimo fondui;
[bookmark: part_30bc8d37071546269d2ca9568187b398]30.3.  per paskutinius dvejus metus nesinaudojo Fondo teikiama finansine parama. Šis apribojimas netaikomas Nuostatų 24.6 papunktyje nurodytoms išlaidoms kompensuoti; 
30.4. SVV subjektui, dirbančiam pagal verslo liudijimą, kuris išduotas ne trumpesniam kaip 9 mėnesių laikotarpiui ir dirba / planuoja dirbti ne trumpiau kaip 96 dienas per kalendorinius metus;
30.5. tam pačiam SVV subjektui parama teikiama vieną kartą per einamuosius metus;
[bookmark: part_24b0298268874035b8e38e49abbe222d]31. Fondo parama SVV subjektui neteikiama:
31.1.  valstybės ir Birštono savivaldybės įmonėms;
31.2. SVV subjektams, turintiems įsiskolinimų valstybės, Birštono savivaldybės biudžetui, fondams ir Valstybinio socialinio draudimo fondo biudžetui (išskyrus atvejus, kai mokestinės nepriemokos atsiranda Lietuvos Respublikos Vyriausybės nutarimu paskelbtos pandemijos, karantino visoje Lietuvos Respublikos teritorijoje laikotarpiu);
[bookmark: part_6e18c5b84d394e61924dacfa1224632a]31.3. bankrutuojantiems, likviduojamiems ar restruktūrizuojamiems pareiškėjams.

V. FONDO PARAMOS TEIKIMO TVARKA

32. Kvietimas SVV subjektams teikti paraiškas / Projektų paraiškas paramai gauti skelbiamas Savivaldybės interneto svetainėje, adresu www.birstonas.lt , Tarybai patvirtinus einamųjų metų Savivaldybės biudžetą, bet ne vėliau kaip iki balandžio 1 dienos.
33. Atsižvelgiant į Fonde turimas lėšas, per einamuosius metus gali būti skelbiamas pakartotinas kvietimas teikti paraiškas paramai gauti.
34. Paraiškos (priedas Nr. 1) dėl Nuostatų 24 punkte nurodytų rėmimo formų išlaidų kompensavimo priimamos visus kalendorinius metus, bet ne vėliau kaip iki lapkričio 15 d. 
35. Paraiškos (priedas Nr. 2) dėl Nuostatų 25 punkte nurodytos rėmimo formos paramos skyrimo Projekto įgyvendinimui priimamos I ketvirtyje, vieną kartą metuose, kvietime nurodytame laikotarpyje. 
[bookmark: part_7af11d449ef84e21809b7d718c945726]36. Pareiškėjas Komisijai turi pateikti užpildytą nustatytos formos paraišką paramai iš Fondo gauti bei išlaidas pagrindžiančius dokumentus (priedas Nr. 1, Nr. 2). 
37. Užpildyta paraiškos forma pasirašoma rašytiniu arba elektroniniu parašu ir kartu su išlaidas pagrindžiančiais dokumentais pateikiama tiesioginiu arba elektroniniu būdu, t. y. adresu: Birštono savivaldybės administracijos Strateginio planavimo ir investicijų skyrius, Jaunimo g. 2, Birštonas arba el. p. sekretore@birstonas.lt.
38. Galimas užregistruotų paraiškų / projektų paraiškų tikslinimas, pildymas ar papildomų dokumentų pateikimas Savivaldybės administracijos ar Komisijos iniciatyva. Komisija, įvertinusi pateiktus paraiškos dokumentus, motyvuotu sprendimu paraišką gali atmesti. 
39. Pateiktas paraiškas / projektų paraiškas Komisija vertina vadovaudamasi Nuostatų 14 ir 15 punktuose nustatytais prioritetais ir vertinimo kriterijais.
40. Fondo parama (lėšos) pareiškėjui skiriama Komisijos sprendimu, kuris įforminamas protokolu. Jo pagrindu parengiamas Savivaldybės administracijos direktoriaus įsakymas dėl lėšų pervedimo / skyrimo SVV subjektui. 
41. Kai skiriama subsidija verslo idėjos projekto įgyvendinimui, SVV subjektas:
41.1. per 15 (penkiolika) darbo dienų Strateginio planavimo ir investicijų skyriui pateikia informaciją, reikalingą biudžeto lėšų naudojimo  sutarčiai su SVV subjektu sudaryti (toliau – Sutartis). Sutarties formą įsakymu tvirtina Savivaldybės administracijos direktorius;
41.2. jei per 15 (penkiolika) darbo dienų nuo pranešimo gavimo nepateikia reikiamos informacijos, laikoma, kad SVV subjektas atsisako subsidijos Projekto įgyvendinimui.
41.3. Sutartis pasirašoma ne vėliau kaip per 5 (penkias) darbo dienas nuo SVV subjekto prašomos informacijos pateikimo dienos.
42. Jei paramos gavėjas neįvykdo pagal Sutartį prisiimtų įsipareigojimų ar Savivaldybė nustato, kad SVV subjekto veikla netinkama (t. y. nemokamas darbo užmokestis ir su darbo santykiais susiję išmokos, pusę metų laiku nesumoka už gautas prekes, atliktus darbus, suteiktas paslaugas, negrąžina kreditų ar nevykdo kitų sandoriais prisiimtų turtinių įsipareigojimų, SVV subjektas praneša kreditoriams, kad negali arba neketina vykdyti įsipareigojimų, yra įsiskolinęs Valstybiniam socialinio draudimo fondui ar Valstybinei mokesčių inspekcijai), SVV subjekto veikla sustabdyta arba pradėtas bankroto procesas, paramos gavėjas per 30 (trisdešimt) darbo dienų po Savivaldybės pateiktos pretenzijos privalo grąžinti visas pagal Sutartį gautas biudžeto lėšas verslo idėjai įgyvendinti.

VI. BAIGIAMOSIOS NUOSTATOS

43. Birštono savivaldybės administracijos Strateginio planavimo ir investicijų skyrius:
43.1. administruoja Fondo ir Komisijos dokumentus, priima ir registruoja verslo subjektų pateiktas paraiškas finansinei paramai gauti, informuoja pareiškėją raštu apie Komisijos priimtą sprendimą dėl paramos skyrimo / neskyrimo ; 
43.2. skelbia aktualią informaciją, teisės aktus, susijusius su finansinės paramos teikimu SVV subjektams Birštono savivaldybėje interneto svetainėje www.birstonas.lt;
43.3. vadovaudamasis Suteiktos valstybės pagalbos ir nereikšmingos (de minimis) pagalbos registro nuostatais, patvirtintais Lietuvos Respublikos Vyriausybės 2005 m. sausio 19 d. nutarimu Nr.35 ir Suteiktos valstybės pagalbos ir nereikšmingos (de minimis) pagalbos duomenų tvarkymo taisyklėmis, patvirtintomis Lietuvos Respublikos konkurencijos tarybos 2015 m. lapkričio 13 d. nutarimu Nr. 1S-120/2015, skelbia duomenis apie suteiktą paramą (pagalbą) Suteiktos valstybės pagalbos ir nereikšmingos (de minimis) pagalbos registre.
44. Fondo lėšų panaudojimo kontrolę vykdo Savivaldybės kontrolės ir audito tarnybos kontrolierius. 
45. Komisija priima sprendimus dėl Fondo lėšų panaudojimo vadovaudamasi patvirtintais Fondo nuostatais.
46.  Komisijos sprendimai gali būti skundžiami įstatymų numatyta tvarka.
47.  Fondo nuostatus keisti ir papildyti gali Birštono savivaldybės taryba. 
48. Fondas likviduojamas vadovaujantis Birštono savivaldybės tarybos sprendimu.
49. Asmens duomenys bus renkami ir tvarkomi vadovaujantis Europos Sąjungos ir Lietuvos Respublikos teisės aktuose numatyta tvarka.
______________________


	                        Smulkiojo ir vidutinio verslo 
	                        rėmimo fondo nuostatų 
	                        1 priedas
  
P A R A I Š K A 
PARAMAI IŠ SMULKAUS IR VIDUTINIO VERSLO PARAMOS FONDO GAUTI 
__________________ Nr.
(data)
Birštonas

I. INFORMACIJA APIE PAREIŠKĖJĄ

1.1. Juridinio / fizinio asmens, teikiančio paraišką, pavadinimas / vardas, pavardė
	[bookmark: _Hlk57732093]




1.2. Įmonės kodas / pareiškėjo asmens kodas
	




1.3. Registracijos adresas
	




1.4. Telefono Nr., el. paštas, internetinis puslapis
	




1.5. Banko sąskaitos Nr.
	




1.6. EVRK kodas/veikla, kuria pareiškėjas užsiima; įmonės įkūrimo data (veiklos pradžios data); įmonės darbuotojų skaičius
	




II. PARAMOS FINANSAVIMO POREIKIS

2.1. Vadovaujantis Birštono savivaldybės smulkiojo ir vidutinio verslo rėmimo fondo nuostatuose patvirtintomis finansinės paramos teikimo formomis, prašome skirti finansinę paramą šioms finansavimo priemonėms:

	Finansavimo priemonė
	Prašoma paramos suma, Eur 
(su PVM, be PVM – pildoma, kai pareiškėjas PVM mokėtojas)

	
	

	
	

	
	

	Iš viso:
	



2.2. Informacija apie vykdomą veiklą ir priemonės įgyvendinimą (kuriamos vertės pagrindimas, priemonės tęstinumas):
	





III. PRIDEDAMŲ DOKUMENTŲ SĄRAŠAS:
	Išlaidas pagrindžiantys dokumentai
	Lapų skaičius

	  ESI išrašas/verslo liudijimas/individualios veiklos vykdymo pažymos kopijos
	

	 Sutarčių su tiekėjais, nuomotoju kopijos 
	

	 Sąskaitų faktūrų kopijos, apmokėjimą pagrindžiančių dokumentų kopijos
	

	 Vaizdinė medžiaga (nuotraukos, kt.)
	

	 Kita
	

	Iš viso:
	




IV. PAREIŠKĖJO DEKLARACIJA

	Tvirtinu, kad:
· šioje paraiškoje ir prie jos pridėtuose dokumentuose pateikta informacija yra teisinga;
· nesu pažeidęs jokios kitos sutarties dėl paramos skyrimo iš Europos Sąjungos arba Lietuvos Respublikos valstybės arba savivaldybių biudžeto lėšų;
· man nėra iškelta byla dėl bankroto, įmonė nėra likviduojama;
· esu smulkiojo ir vidutinio verslo subjektas ar verslininkas, kaip tai apibrėžia Lietuvos Respublikos smulkiojo ir vidutinio verslo plėtros įstatymas; 
· įregistruotas įmonės buveinės adresas ir pagrindinė veikla yra Birštono savivaldybėje;
· sutinku leisti Birštono savivaldybės administracijai patikrinti pateiktą informaciją, jeigu tai yra būtina;
· sutinku, kad šioje paraiškoje mano nurodytus asmens duomenis Birštono savivaldybės administracija tvarkytų asmens tapatybės nustatymo, asmens duomenų teisingumo patikrinimo, statistikos tikslais.







	
(įmonės vadovo / fizinio asmens parašas, vardas, pavardė)

(A. V.)		




Jūsų asmens duomenų valdytojas: Birštono savivaldybės administracija (juridinio asmens kodas 188750166, adresas: Jaunimo g. 2
 LT-59214 Birštonas. tel. (8 319) 65 5555, el. p. sekretore@birstonas.lt).
Asmens duomenų tvarkymo tikslas: nustatyti Jūsų asmens tapatybę, patikrinti asmens duomenų teisingumą. Netvarkant Jūsų duomenų negalėsime gauti reikalingos informacijos, todėl neturėsime teisinio pagrindo Jums suteikti prašomų paslaugų. Jūsų duomenys Savivaldybės administracijoje bus saugomi Birštono savivaldybės administracijos nustatyta tvarka ir terminais.
Kreipiantis raštu turite teisę prašyti, kad duomenų valdytojas leistų susipažinti su Jūsų asmens duomenimis ir juos ištaisytų arba ištrintų, arba apribotų duomenų tvarkymą, taip pat turite teisę nesutikti, kad duomenys būtų tvarkomi, teisę perkelti duomenis, teisę atšaukti duotą sutikimą bei teisę pateikti skundą Valstybinei duomenų apsaugos inspekcijai (A. Juozapavičiaus g. 6, LT-09310 Vilnius, tel. (8 5) 271 2804, el. p. ada@ada.lt).












	Smulkiojo ir vidutinio verslo 
	rėmimo fondo nuostatų 
	2 priedas
  
P A R A I Š K A 
SUBSIDIJAI VERSLO IDĖJOS PROJEKTO ĮGYVENDINIMUI
IŠ SMULKAUS IR VIDUTINIO VERSLO PARAMOS FONDO GAUTI 
__________________ Nr.
(data)
Birštonas

I. INFORMACIJA APIE PAREIŠKĖJĄ

1.2. Juridinio / fizinio asmens, teikiančio paraišką, pavadinimas / vardas, pavardė
	




1.2. Įmonės kodas / pareiškėjo asmens kodas
	




1.3. Registracijos adresas
	




1.4. Telefono Nr., el. paštas, internetinis puslapis
	




1.5. Banko sąskaitos Nr.
	




1.6. EVRK kodas/veikla, kuria pareiškėjas užsiima; įmonės įkūrimo data (veiklos pradžios data); įmonės darbuotojų skaičius
	




II. PARAMOS FINANSAVIMO POREIKIS

2.1. Vadovaujantis Birštono savivaldybės smulkiojo ir vidutinio verslo rėmimo fondo nuostatuose patvirtinta finansinės paramos teikimo forma – SUBSIDIJA VERSLO IDĖJOS PROJEKTO ĮGYVENDINIMUI, prašome skirti finansinę paramą šiai finansavimo priemonei:

	Finansavimo priemonės – SUBSIDIJA, VERSLO IDĖJOS PROJEKTO ĮGYVENDINIMUI, SUKURIANT NE MAŽIAU VIENĄ DARBO VIETĄ, aprašymas, idėjos pristatymas

	

	

	

	



2.2. Detalus projekto aprašymas:
	
Projekto įgyvendinimo laikotarpis

	
Projekto tikslas

	
Projekto uždaviniai

	
Laukiami rezultatai

	
Projekto tęstinumas




III. PROJEKTO BIUDŽETAS
	Išlaidų detalizavimas
	Reikalingas suma projekto veiklų įgyvendinimui
(Eur.)
	Prašoma suma projekto veiklų įgyvendinimui (Eur.)

	
	
	

	
	
	

	
	
	

	
	
	

	
	
	

	Iš viso:
	
	




IV. PAPILDOMA INFORMACIJA IR DOKUMENTAI:

__________________________________________________________________________________________________________________________________________________________________________________________________

V. PAREIŠKĖJO DEKLARACIJA

	Tvirtinu, kad:
· šioje paraiškoje ir prie jos pridėtuose dokumentuose pateikta informacija yra teisinga;
· nesu pažeidęs jokios kitos sutarties dėl paramos skyrimo iš Europos Sąjungos arba Lietuvos Respublikos valstybės arba savivaldybių biudžeto lėšų;
· man nėra iškelta byla dėl bankroto, įmonė nėra likviduojama;
· esu smulkiojo ir vidutinio verslo subjektas ar verslininkas, kaip tai apibrėžia Lietuvos Respublikos smulkiojo ir vidutinio verslo plėtros įstatymas; 
· įregistruotas įmonės buveinės adresas ir pagrindinė veikla yra Birštono savivaldybėje;
· sutinku leisti Birštono savivaldybės administracijai patikrinti pateiktą informaciją, jeigu tai yra būtina;
· sutinku, kad šioje paraiškoje mano nurodytus asmens duomenis Birštono savivaldybės administracija tvarkytų asmens tapatybės nustatymo, asmens duomenų teisingumo patikrinimo, statistikos tikslais.







	
(įmonės vadovo / fizinio asmens parašas, vardas, pavardė)

(A. V.)

Jūsų asmens duomenų valdytojas: Birštono savivaldybės administracija (juridinio asmens kodas 188750166, adresas: Jaunimo g. 2
 LT-59214 Birštonas. tel. (8 319) 65 5555, el. p. sekretore@birstonas.lt).
Asmens duomenų tvarkymo tikslas: nustatyti Jūsų asmens tapatybę, patikrinti asmens duomenų teisingumą. Netvarkant Jūsų duomenų negalėsime gauti reikalingos informacijos, todėl neturėsime teisinio pagrindo Jums suteikti prašomų paslaugų. Jūsų duomenys Savivaldybės administracijoje bus saugomi Birštono savivaldybės administracijos nustatyta tvarka ir terminais.
Kreipiantis raštu turite teisę prašyti, kad duomenų valdytojas leistų susipažinti su Jūsų asmens duomenimis ir juos ištaisytų arba ištrintų, arba apribotų duomenų tvarkymą, taip pat turite teisę nesutikti, kad duomenys būtų tvarkomi, teisę perkelti duomenis, teisę atšaukti duotą sutikimą bei teisę pateikti skundą Valstybinei duomenų apsaugos inspekcijai (A. Juozapavičiaus g. 6, LT-09310 Vilnius, tel. (8 5) 271 2804, el. p. ada@ada.lt).

